
Melléklet a ……/2014. számú Képviselő-testületi határozathoz

ADÁSVÉTELI SZERZŐDÉS

(tervezet)
amely létrejött egyrészről Kiskőrös Város Önkormányzata (6200 Kiskőrös, Petőfi S. tér 1., statisztikai számjel: 15724784-8411-321-03, törzskönyvi azonosító szám:724782, képviseli: Domonyi László Mihály polgármester) mint eladó (a továbbiakban: Eladó),
másrészről Megyesné Szabó Mónika (születési név: ……….., születési hely: ………………, an: ………………., személyi szám: 2-……………, adóazonosító jel: …………..., állampolgársága: magyar) 6221 Akasztó, Tavaszmező u. 38. szám alatti lakos mint vevő (a továbbiakban: Vevő) (a továbbiakban együttesen: Szerződő Felek) között az alulírott napon és helyen, az  alábbi feltételek szerint:

1. A Szerződő Felek rögzítik, hogy az Eladó üzleti vagyonát képezi 3/6 tulajdoni hányadban az Akasztó belterületi 2073. hrsz-on nyilvántartott, természetben Akasztó, Tavaszmező u. 13. szám alatt található 1391 m2 nagyságú lakóház, udvar megjelölésű ingatlan.

2. A Szerződő Felek kijelentik, hogy a szerződés 1. pontjában megjelölt ingatlant az önkormányzati vagyonról, a vagyon hasznosításáról szóló 26/2012. (XII.19.) önk. rendelet 12. § (4) bekezdés b) pontjában foglalt felhatalmazás alapján a polgármester értékesítésre jelölte ki. A Szerződő Felek rögzítik, hogy Kiskőrös Város Önkormányzat Képviselő-testületének …../2014. számú határozatával hozzájárult a szerződés 1. pontjában meghatározott ingatlan értékesítéséhez.
3. Az Eladó eladja, a Vevő pedig megvásárolja a jelen szerződés 1. pontjában megjelölt ingatlan 3/6 tulajdoni hányadát, minden természetes és jogi tartozékával együtt, a Vevő által megtekintett állapotban. A Szerződő Felek rögzítik, hogy a Vevő az ingatlan romos állapotával tisztában van, a vétel után el kívánja bontani.
4. Az Eladó szavatosságot vállal az ingatlan tulajdoni hányad per-, teher-és igénymentességéért, és kijelentik, hogy azt tudomása szerint sem adóhátralék, sem más, előírt és kiegyenlítetlen kommunális vagy köztartozás, közműfejlesztési hozzájárulás, továbbá közüzemi díjhátralék sem terheli azzal, hogy az ingatlan egészét nem igazoltan 2011. január 01. napján 84.000,- Ft szennyvízcsatorna érdekeltségi hozzájárulás, 4.000,- Ft víz hozzájárulási és 4000,- Ft út közműfejlesztési  hozzájárulás terheli. Amennyiben ezen tartozások és járulékaik hitelt érdemlően igazolásra kerülnek, azokat – tulajdoni hányada arányában – a Vevő viseli, a Szerződő Felek erre tekintettel is határozták meg a rendkívül kedvező vételárat.
5. Közös tulajdonban lévő ingatlan esetén a tulajdonostárs tulajdoni hányadára nézve a többi tulajdonostársat harmadik személlyel szemben elővásárlási jog illeti meg. Az ingatlanra elővásárlási joggal rendelkező tulajdonostársak nem élnek elővásárlási jogukkal, az erről szóló nyilatkozatok az ingatlan-nyilvántartási eljárásban benyújtásra kerülnek.
6. A Szerződő Felek a vételár összegét bruttó 75.000,- Ft-ban, azaz hetvenötezer forintban állapítják meg. Az Eladó kijelenti, hogy az általános forgalmi adóról szóló 2007. évi CXXVII. törvény 86. § (1) bekezdés k) pontja alapján mentes az adó alól.
7. A Vevő a vételárat egyösszegben, jelen szerződés megkötésétől számított 3 napon belül megfizeti az Eladó CIB Bank Zrt. hitelintézetnél vezetett 10701300-48535706-51100005 számú számlájára.
8. A Vevő a vételár teljes összegének megfizetése napjától lép az ingatlan birtokába, e naptól kezdve szedi a dolog hasznait, viseli terheit, és azt a kárt, amelynek megtérítésére senkit sem lehet kötelezni.

9. Az Eladó jelen szerződés aláírásával feltétlen és visszavonhatatlan beleegyezését és bejegyzési hozzájárulását adja ahhoz, hogy jelen szerződés alapján az ingatlan 3/6 tulajdoni hányadának tulajdonjogát a Vevő javára az ingatlan-nyilvántartásba adásvétel jogcímén bejegyezzék.
10. Az Eladó kijelenti, hogy Magyarországon székhellyel rendelkező jogi személy, belföldi helyi önkormányzat, a Vevő kijelenti, hogy magyar állampolgár, a Szerződő Felek tulajdonszerzési és elidegenítési képességét jogszabály nem korlátozza és nem zárja ki.
11. Az adásvételi szerződéssel és a tulajdonszerzéssel kapcsolatos költségek és illeték a Vevőt terhelik, a tulajdonjogban bekövetkezett változás ingatlan-nyilvántartásban történő átvezettetésének költsége is a Vevőt terheli.
12. A Szerződő Felek rögzítik, hogy az épületek energetikai jellemzőinek tanúsításáról szóló 176/2008. (VI.30.) Korm. rendelet hatálya az 1. § (2) bekezdés b) pontja alapján nem terjed ki a jelen szerződés 1. pontjában megjelölt ingatlanon lévő épületre, mivel az ingatlant a Vevő nem lakóingatlan céljára vásárolja meg, és azt az adásvételt követően elbontja.
13. A Szerződő Felek közös kérelemmel fordulnak a T. Kiskőrösi Járási Hivatal Járási Földhivatalához, hogy a jelen szerződés 1. pontjában meghatározott ingatlan 3/6 tulajdoni hányadát a Vevő javára adásvétel jogcímén jegyezze be.

14. A Szerződő Felek meghatalmazzák dr. Urbán Gábort, Kiskőrös Város Önkormányzatának jogtanácsosát jelen szerződés elkészítésére és ellenjegyzésére, valamint az ingatlan-nyilvántartási eljárásban történő képviseletre.

15. A szerződésben nem szabályozott kérdésekben a Polgári Törvénykönyvről szóló 1959. évi IV. törvény rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. Az adásvételi szerződés hat eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2014. …………………………………..
Kiskőrös Város Önkormányzata,


mint Eladó képviseletében:


Domonyi László
Megyesné Szabó Mónika                                                                     


polgármester
vevő
Pénzügyileg ellenjegyzem:

Szlanka Pálné

    pénzügyi osztályvezető

dr. Turán Csaba


jegyző 
Ellenjegyzem 2014. ……………… napján:
dr. Urbán Gábor jogtanácsos (Kiskőrös, Petőfi S. tér 1.) a Kecskeméti Törvényszék által …..-es szám alatt nyilvántartásba vett ……………….-os igazolványszámon.







